laion/Wikipedia-Exotic huggingface dataset:
יחסי סרי לנקה – שווייץ

יחסי סרי לנקה–שווייץ הם היחסים הדו צדדיים, הפוליטיים, המדיניים והשיתופיים בין סרי לנקה ושווייץ. יחסים הדיפלומטיים בוססו בשנת 1956, ובעיקר כוללים את היחסים הכלכליים ושיתוף הפעולה בין המדינות. שווייץ מיד הכירה בעצמאותה של סרי לנקה ב-1948. כינון היחסים הדיפלומטיים התרחש שבע שנים מאוחר יותר, ב-1956. מועצת הברית של שווייץ מינתה את השגריר הראשון לקולומבו ב-1968. בשנות השמונים התגברו היחסים הפוליטיים בין שווייץ לסרי לנקה בעקבות טמילים רבים מסרי לנקה שנמלטו מהעימות האתני כדי למצוא מקלט בשווייץ. מדיה וקבצים בנושא יחסי סרי לנקה – שווייץ בוויקישיתוף ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
הוואסונג-14

הוּאַסוֹנְג-14 (בקוריאנית: 화성-14, בהנג'ה: 火星 14, בתרגום לעברית: מארס 14) הוא טיל בליסטי בין-יבשתי המפותח ומיוצר בקוריאה הצפונית. הוא מוכר גם בשם הקוד האמריקאי: KN-20. טיסת הבכורה של הטיל נערכה ב-4 ביולי 2017, במקביל ליום העצמאות של ארצות הברית. נכון להיום, קוריאה הצפונית היא המפעילה המוכרת היחידה של הטיל הזה. הוּאַסוֹנְג-13 (KN-08) הוואסונג-15 שיגור הטיל הוּאַסוֹנְג-14, בביצוע הטלוויזיה של צ' קוריאה, סרטון באתר יוטיוב Panda, Ankit; Narang, Vipin (7 ביולי 2017). "North Korea's ICBM: A New Missile and a New Era". The Diplomat. נבדק ב-2017-09-24. {{cite web}}: (עזרה) ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
Believe

Believe היא מילה באנגלית שפירושה "אמונה". האם התכוונתם ל... Believe (שיר של שר) – שירה של הזמרת והשחקנית שר. Believe (אלבום של שר) – אלבומה ה-22 של הזמרת והשחקנית שר. Believe (שיר של דימה בילאן) – השיר הזוכה באירוויזיון 2008 בביצוע דימה בילאן Believe (אלבום של ג'סטין ביבר) – אלבומו השלישי של זמר הפופ הקנדי ג'סטין ביבר Believe (אלבום של דיסטרבד) – אלבומה השני של להקת המטאל דיסטרבד
אמדינה

אמדינה (שם מדעי: Amadina) היא סוג של ציפורי שיר ממשפחת האסטרילדיים החיות באפריקה שמדרום לסהרה. בסוג זה קיימים שני מינים. האמדינות הן ציפורים קטנות באורך 12–16 ס"מ. בעלות גוף אפור וצהוב בהיר וראש אדום. מקוריהן עבים ומשמשים אותן לפיצוח זרעים שונים. הזכרים צבעוניים יותר מהנקבות, תכונה המשמשת אותם למציאת נקבה לזיווג. הנקבות המקננות בונות קן מעוגל בין ענפי העצים. אם טורף מתקרב אל הקן הן אינן בורחות אלא מפתלות את גופן לצורת נחש קטן, במטרה להרתיע את התוקף ולהציל את הביצים. אמדינה מזוקנת או אָמָדִינָה (Amadina fasciata) אמדינה אדומת ראש (Amadina erythrocephala) מדיה וקבצים בנושא אמדינה בוויקישיתוף אמדינה, באתר ITIS (באנגלית) אמדינה, באתר NCBI (באנגלית) אמדינה, באתר Animal Diversity Web (באנגלית) אמדינה, באתר האנציקלופדיה של החיים (באנגלית) אמדינה, באתר GBIF (באנגלית) לפי האקדמיה ללשון ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
למה לי

"למה לי" הוא סינגל של הזמרת הים תיכונית שרית חדד. הסינגל יצא לאור ב-20 בספטמבר 2016, כסינגל הראשון והפותח מהאלבום. הסינגל זכה להצלחה רבה, אך ביקורות רבות מצד אתרי האינטרנט וחדשות הבידור טענו שהשיר לא מייצג את חדד ואת הסגנון שאליו התרגל הקהל הרחב. הסינגל הצליח להיכנס לרשימות השמעה ולמצעדים רבים בישראל וביוטיוב הפך הווידאו קליפ לוויראלי כאשר צבר למעלה מ-10 מיליון צפיות. השיר הגיע למקום ה-12 במצעד השנתי של רשת גימל. הווידאו קליפ הנלווה שיצא לסינגל בוים על ידי נדב אליהו, והופק על ידי דן מילר, וטל אורן. בווידאו קליפ נראית חדד בחדר עם מסך כחול, כשהיא רוקדת וזזה לצלילי השיר. בין לבין ניתן לראותה עונדת שרשרת זהובה, מעיל עור כחול, ואת הרקדנים לבושים בבגדי אדידס. נכון לספטמבר 2017, מונה הצפיות של הווידאו קליפ עומד על למעלה מ-8 מיליון צפיות, דבר אשר הופך אותו לנצפה ביותר של חדד. השיר זכה לביקורות חיוביות, וגם שליליות. מאקו הגדירו את השיר כניסיון להשתלב במוזיקה החדשה של היום, וכתבו כי: "כמו כל אמנית גדולה ששורדת לאורך זמן, גם שרית חדד יודעת כמה חשוב לחדש, להפתיע ולהישאר רלוונטית. בשיר החדש שלה היא הולכת לכיוונים שלא הייתה בהם מעולם, ומתחברת לסצנת הטרופיקל-האוס העולמית. מה דעתכם?" בעיתון הארץ בן שלו אמר כי: "אחרי הדואט המביך עם שלום חנוך, שבו היא נשמעה כאילו היא באה לאולפן בעיקר מתוך הדרת כבוד, כל דבר יהיה בגדר שיפור. הסינגל החדש של שרית חדד הוא שיפור מינורי מאוד. "למה לי" הוא ניסיון מובהק להצעיר את הסגנון של חדד. לעשות שרית 2.1." סרטון השיר "למה לי" באתר יוטיוב למה לי, באתר יוסמיוסיק SaritHadadOfficial (2016-09-20), שרית חדד - למה לי (קליפ) - Sarit Hadad, נבדק ב-2017-09-16 SaritHadadOfficial, YouTube "למה לי": שיר חדש לשרית חדד, באתר ‏מאקו‏, 21 בספטמבר 2016 בן שלו, מצטערים, שרית חדד. פופ נעורים זה לא בשבילך, באתר הארץ, 24 בספטמבר 2016 פערים תמוהים, באתר יוסמיוסיק
שחמיים

שחמיים (שם מדעי: Plesiopidae) היא משפחת דגי שונית מסדרת הדקראים החיים באזור האינדו פסיפי. במשפחה 50 מינים. השחמיים יכולים להגיע לאורך 30 ס"מ והם בעלי גופים מקושטים עם סנפיר גבי גדול דמוי מפרש וראשים קטנים ומעוגלים אך עם שפתיים ועיניים גדולות. הם חיים בין האלמוגים והסלעים ונמלטים אליהם בעת סכנה. הם ניזונים מדגים וסרטנים קטנים שהם תופסים בלסתותיהם. לחלק מהמינים זנבות וסנפירים אחוריים גדולים ובעלי כתמים דמויי-עין העוזרים להם לבלבל טורפים. טורף המסתכל על דג כזה חושב שזנבו הוא ראשו ומכוון לשם את מתקפותיו, מה שמאפשר לדג לברוח לכיוון שהטורף לא מצפה לו. Acanthoclinus Acanthoplesiops Assessor Beliops סוג ומין יחיד Belonepterygion fasciolatum Calloplesiops - בו שחמי מפרשן סוג ומין יחיד Fraudella carassiops Notograptus Paraplesiops Plesiops Steeneichthys Trachinops מדיה וקבצים בנושא שחמיים בוויקישיתוף שחמיים, באתר ITIS (באנגלית) שחמיים, באתר NCBI (באנגלית) שחמיים, באתר Animal Diversity Web (באנגלית) שחמיים, באתר האנציקלופדיה של החיים (באנגלית) שחמיים, באתר GBIF (באנגלית)
אגרוף הצללים (סדרת סרטים)

אגרוף הצללים (ברוסית: Бой с Тенью; מילולית: הקרב עם הצל) הוא שמה של סדרת סרטי אקשן רוסיים, שביימו אלכסיי סידורוב ואנטון מגרדיצ'ב, בכיכובם של כמה מהבולטים בשחקני הקולנוע ברוסיה: דניס ניקיפורוב, אנדריי פאנין, דמיטרי שבצ'נקו, ילנה פאנובה, פאבל דרביאנקו, איוואן מקארביץ', אלכסנדר קוזנצוב ושחקני קולנוע זרים כדוגמת ג'ון איימוס, גאס רדווד, אלווארו אורלנדו, פייטרו ארפסלה, ג'רמי באטיסטה, אנתוני ריי פארק וקמפראווי סנפראסרט. הסרט מגולל את קורותיו של ארטיום קולצ'ין, מתאגרף רוסי המתמודד באליפות העולם באגרוף בסיועו של הספונסר שלו, האוליגרך ואגיט ואלייב. גרסה מורחבת כסדרת טלוויזיה שודרה בערוץ רוסיה-1. אתר האינטרנט הרשמי של אגרוף הצללים "אגרוף הצללים", במסד הנתונים הקולנועיים IMDb (באנגלית) "אגרוף הצללים", באתר AllMovie (באנגלית) "אגרוף הצללים", במסד הנתונים הקולנועיים KinoPoisk (ברוסית) אגרוף הצללים באתר רוסיה-1 הכנסות "אגרוף הצללים (2005)" באתר Kinobusiness.com הכנסות "אגרוף הצללים 2 (2007)" באתר Kinobusiness.com הכנסות "אגרוף הצללים 3 (2011)" באתר Kinobusiness.com
לובוטיים

לובוטיים (שם מדעי: Plesiopidae) היא משפחת דגי מסדרת הדקראים החיים בימים ובאוקיינוסים הטרופיים והסובטרופיים. במשפחה סוג יחיד - לובוט בו שני מינים. הם קרוביהם של המשפחות Datnioididae וHapalogenyidae. דגים אלה יכולים להגיע לאורך 1.10 מטר והם בעלי גוף עגלגל עם סנפיר גב ישר גדול המתעקל בסופו וזנב גדול עם סנפיר שת גדול. הראש וסנפירי החזה קטנים והפיות מגודלים. הדגים חיים באוקיינוס הפתוח ברחבי האוקיינוס האטלנטי מחופי אמריקה עד לחופי הים התיכון ובאוקיינוס השקט. הם טורפים בעיקר דגי סרדין ואנשובי וגם מגוון מיני סרטנים. בתורם הם נאכלים על ידי כרישים ודגי גרם גדולים יותר. לובוט פסיפי (Lobotes pacificus) לובוט כלל-ימי (Lobotes surinamensis) מדיה וקבצים בנושא לובוטיים בוויקישיתוף לובוטיים, באתר ITIS (באנגלית) לובוטיים, באתר NCBI (באנגלית) לובוטיים, באתר Animal Diversity Web (באנגלית) לובוטיים, באתר GBIF (באנגלית)
כופיתיים

כופיתיים (שם מדעי: Caproidae) הם משפחת דגי שונית מסדרת הדקראים החיים בים. במשפחה 2 סוגים החיים כיום, בהם 12 מינים. בעבר בני המשפחה נחשבו לשייכים לסדרת הזאוסאים ובהמשך עברו לסדרה עצמאית. כיום הם משפחה בסדרת הדקראים בתת-סדרת עצמאית - Caproidei. כמה חוקרים מחשבים אותם כמשפחה בסדרה עצמאית. הם בעלי גוף אדום מגודל עם סנפירי חזה קטנים, ראשים גדולים ופיות הפונים מעלה. לתזונתם הם מחפשים יצורים קטנים, אותם שואבים בשפתיהם. משפחה כופיתיים (Caproidae) סוג Antigonia סוג ומין יחיד כופית החדק (Capros aper) סוג Proantigonia סוג Eoantigonia מדיה וקבצים בנושא כופיתיים בוויקישיתוף כופיתיים, באתר ITIS (באנגלית) כופיתיים, באתר NCBI (באנגלית) כופיתיים, באתר Animal Diversity Web (באנגלית) כופיתיים, באתר האנציקלופדיה של החיים (באנגלית) כופיתיים, באתר GBIF (באנגלית) כופיתיים, באתר אנציקלופדיה בריטניקה (באנגלית)
שרבביים

שַׁרְבָּבִיִּים (שם מדעי: Gerreidae) היא משפחת דגים מסדרת הדקראים. דגים אלה חיים בימי הים הקריבי מחופי אמריקה הדרומית עד למפרץ מקסיקו וחופי אמריקה הצפונית וכן בכמה מחופי האיים הקריביים, אך חלקם חיים במזרח האוקיינוס השקט עד לחופי יפן וקוריאה וחלק מהמינים חיים במימי האזור האינדו פסיפי עד לחופי אפריקה וגם במפרץ אילת. הם בעלי גוף אפור וכחול עם זנבות ארוכים מפוצלים וסנפירי חזה ארוכים. אורכם יכול להגיע לאורך 35 ס"מ. הם ניזונים מיצורי ים קטנים ומתגודדים בלהקות גדולות, מה שעוזר להם להתגונן מטורפים כמו כרישים. משפחה שרבביים (Gerreidae) סוג ומין יחיד Deckertichthys aureolus סוג Diapterus סוג Eucinostomus סוג Eugerres סוג שַׁרְבָּב (Gerres) סוג ומין יחיד Parequula melbournensis סוג ומין יחיד Pentaprion longimanus סוג ומין יחיד Ulaema lefroyi מדיה וקבצים בנושא שרבביים בוויקישיתוף שרבביים, באתר ITIS (באנגלית) שרבביים, באתר NCBI (באנגלית) שרבביים, באתר Animal Diversity Web (באנגלית) שרבביים, באתר האנציקלופדיה של החיים (באנגלית) שרבביים, באתר GBIF (באנגלית) שרבביים, באתר אנציקלופדיה בריטניקה (באנגלית)
סקטיים

סקטיים (שם מדעי: Scatophagidae) היא משפחת דגים ימיים מסדרת הדקראים הקרובה לבתרניים. דגים אלה חיים באוקיינוס ההודי והאוקיינוס השקט ויכולים לעלות גם למים מליחים. הם בעלי צורה שטוחה וגופם אפור עם גבשושיות כהות לאורך הגוף. הגב מוגבה בקצהו קוצי סנפיר גבי לקראת הזנב שתי אונות גדולות והזנב קצר. הראש קטן ביותר ביחס לגוף והשפתיים צרות. אלו דגים הניזונים מזואופלנקטון וממזון צמחי כמו אצות או עשבי ים ולעיתים גם מצואה של דגים אחרים. הם חיים בשוניות וימים רדודים וקלים לגידול בשבי. משפחה סקטיים (Scatophagidae) סוג Scatophagus - בו 2 מינים סוג Selenotoca - בו 2 מינים מדיה וקבצים בנושא סקטיים בוויקישיתוף סקטיים, באתר ITIS (באנגלית) סקטיים, באתר NCBI (באנגלית) סקטיים, באתר Animal Diversity Web (באנגלית) סקטיים, באתר האנציקלופדיה של החיים (באנגלית) סקטיים, באתר GBIF (באנגלית) סקטיים, באתר אנציקלופדיה בריטניקה (באנגלית)
אמנון בס טווסי

אמנון בס טווסי (שם מדעי: Cichla monoculus) הוא דג טורף ממשפחת האמנוניים החי באמריקה הדרומית באגן האמזונאס, הופץ גם לפלורידה, הוואי ופנמה. האמנון הבס הטווסי מגיע לאורך 80 ס"מ ושוקל עד 9 ק"ג. הוא בעל מצח מגודל ופה גדול הפונה מעלה. צבעו ירוק כהה עם צידיים ירוקים בהירים. הסנפירים אדומים עזים והגוף מפוספס מלמעלה במשולשים שחורים. לקראת הזנב ישנו כתם-עין גדול. הזנב גדול ועוזר לדג להסתער קדימה. זהו דג טורף החי במים העכורים של האמזונאס. הוא ניזון מחרקים, סרטנים ובעיקר מדגים אחרים שהוא צד במהירות. מדיה וקבצים בנושא אמנון בס טווסי בוויקישיתוף אמנון בס טווסי, באתר ITIS (באנגלית) אמנון בס טווסי, באתר NCBI (באנגלית) אמנון בס טווסי, באתר האנציקלופדיה של החיים (באנגלית) אמנון בס טווסי, באתר FishBase (באנגלית) אמנון בס טווסי, באתר GBIF (באנגלית)
דגי גרזן

דגי גרזן (שם מדעי: Gasteropelecidae) היא משפחת דגים טרופיים מסדרת החריתאים החיים רק בנהרות ואגמים באמריקה הדרומית מפנמה עד צ'ילה. בעבר הם נכללו במשפחת החריתיים הגדולה. במשפחה 3 סוגים. דגים אלה מגיעים עד לאורך 9 ס"מ והם בעלי גוף שטוח, דמוי-גרזן ושקוף והם בעלי מבנה אווירודינמי העוזר להם לקפץ מעלה. זנבם קטן אך מוגבה ובטנם וחזם מנופחים מאוד. הפנים שלהם קטנות ופונות מעלה. בעת סכנה הם יכולים לשגר את עצמם מעל פני המים במהירות עד לגובה של 2.5 מ'. הם גם קופצים בלהקות, כך שדגים טורפים רבים מוותרים על המרדף אחריהם. הם אוכלי כל הניזונים משיריים, אצות, חרקים קטנים וסרטנונים וגם מדגיגים. הם נפוצים באקווריומים רבים בעולם. משפחה דגי גרזן (Gasteropelecidae) סוג Carnegiella סוג Gasteropelecus סוג Thoracocharax מדיה וקבצים בנושא דגי גרזן בוויקישיתוף דגי גרזן, באתר ITIS (באנגלית) דגי גרזן, באתר NCBI (באנגלית) דגי גרזן, באתר Animal Diversity Web (באנגלית) דגי גרזן, באתר האנציקלופדיה של החיים (באנגלית) דגי גרזן, באתר GBIF (באנגלית)
חמש נזירות וגבר אחד

חמש נזירות וגבר אחד (באנגלית: Lilies of the Field) הוא סרט קולנוע אמריקאי משנת 1963 בכיכובם של סידני פואטייה וליליה סקלה בתפקידים הראשיים. התסריט מבוסס על רומן בשם Lilies of the Field מאת ויליאם אדמונט בארט שיצא לאור ב-1962. העלילה היא על מפגש בן גבר שחור וחמש נזירות גרמניות החיות בדוחק במקום נידח בנוואדה ומשוכנעות שהוא נשלח בידי אלוהים כדי לבנות להן קפלה. סידני פואטייה זכה בפרס אוסקר לשחקן הטוב ביותר ובפרס דוב הכסף בפסטיבל הסרטים הבינלאומי בברלין עבור משחקו בסרט זה. ליליה סקלה הייתה מועמדת לפרס אוסקר לשחקנית המשנה הטובה ביותר כן היה הסרט מועמד לפרס אוסקר על הצילום, התסריט והבימוי. שם הספר והסרט לקוח מהדרשה על ההר ובו משווה הנזירה מריה את הנזירות לשושנים בשדה. הספר עובד למחזמר בשם Look to the Lilies שהוצג בברודוויי ב-1970 עם שירלי בות' בתפקיד הראשי. הומר סמית' (סידני פואטייה) הוא חייל משוחרר הנודד עם מכוניתו המרופטת באזורים נידחים של אריזונה ומציע את שירותיו לתיקון ושיפוץ בתים. יום אחד הוא עוצר בחווה כדי למלא מים במכוניתו. תוך המילוי הוא מבחין בחמש נזירות עובדות בשדה. נזירה אחת המזדהה כמריה (ליליה סקלה) מסתכלת עליו בהערצה ומבקשת ממנו באנגלית עילגת ובמבטא גרמני, כי יעזור להן לתקן את הגג הדולף. הוא מסכים לכך בחוסר רצון, מקווה לתשלום ומסכים להתארח אצלם ללילה. הן מזמינות אותו לארוחה דלה ומריה מספרת לו שהן ברחו מהמשטר הקומוניסטי במזרח גרמניה דרך חומת ברלין והתגלגלו למקום הנידח הזה כדי לעזור לאנשים העניים שם. רק מריה מדברת קצת אנגלית במבטא גרמני וקוראת לו שמידט. סמית' מתחיל ללמד את הנזירות אנגלית בסיסית ובסיום השיעור הראשון הוא שר אתם גוספל כשהנזירות מלוות אותו בפזמון במילה אמן. מריה רואה בסמית' שליח אלוהים שהגיע אליהם כדי לעזור להם לבנות קפלה במקום. הוא מסרב בהתחלה אך מסיע אותן למכוניתו לעיירה הסמוכה. הן מפיצות את השמועה על רצונן לבנות קפלה ולאט לאט האנשים שראו את הנזירות כמוזרות מחליטים לעזור להן. בקשות לתרומות מארגונים שונים נדחות. האנשים מהעיירה מגיעים לחווה עם רכב עמוס בלבנים. סמית' מתחיל לבנות את הקפלה וכולם מתבוננים בו אך עד מהרה מצטרפים אליו אנשי העיירה והנזירות וסמית' מסיים את העבודה בהצבת צלב על הקפלה. סמית' חוגג עם הנזירות ומריה מזמינה אותו לבוא למיסה החגיגית למחרת. הם מתחילים לשיר שוב את הגוספל "אמן" אך תוך השירה יוצא סמית', מתניע את מכוניתו ועוזב את החווה. "חמש נזירות וגבר אחד", במסד הנתונים הקולנועיים IMDb (באנגלית) "חמש נזירות וגבר אחד", באתר נטפליקס "חמש נזירות וגבר אחד", באתר AllMovie (באנגלית) "חמש נזירות וגבר אחד", באתר Rotten Tomatoes (באנגלית) "חמש נזירות וגבר אחד", במסד הנתונים הקולנועיים KinoPoisk (ברוסית) חמש נזירות וגבר אחד, באתר אנציקלופדיה בריטניקה (באנגלית) קדימון לסרט חמש נזירות וגבר, באתר יוטיוב סידני פואטייה שר את הגוספל "אמן" עם הנזירות, באתר יוטיוב סידני פואטייה מקבל פרס אוסקר על חמש נזירות וגבר, באתר יוטיוב חמש נזירות וגבר אחד, באתר TCM
אנא בקראנו

אָנָּא בְּקָרְאֵנוּ הוא פיוט שנאמר על ידי יהודי ספרד כחלק מאמירת הסליחות ביום כיפור, לאחר תפילת ערבית של יום הכיפורים. הפיוט חובר על ידי ר' דוד אבן בקודה במאה ה-11. הפזמון החוזר בפיוט, המסתיים לסירוגין במילים "ה' שמעה", "ה' סלחה", מבוסס על התחינה שבספר דניאל, פרק ט', פסוק י"ט: ”אֲדֹנָי שְׁמָעָה אֲדֹנָי סְלָחָה אֲדֹנָי הַקְשִׁיבָה וַעֲשֵׂה אַל תְּאַחַר לְמַעֲנְךָ אֱלֹהַי כִּי שִׁמְךָ נִקְרָא עַל עִירְךָ וְעַל עַמֶּךָ”. הפיוט מפרט את חטאי העם ומבקש שה' ישמע את בקשתו ויסלח עליהם. נעימת הפיוט המסורתית קצבית. האותיות הראשונות בכל בית בפיוט יוצרות אקרוסטיכון של "דוד חזק", המרמזות על שם המחבר. הפיוט בנוי במשפטים בהם יש חזרה. בכל משפט יש תקבולת משלימה. השיר בנוי על דרך ההקבלה. ישנה הקבלה פנימית בתוך כל אחד משני הפסוקים המרכיבים את הפזמון וכן הקבלה חיצונית בין הפסוק הראשון לפסוק השני. הקבלה דומה, פנימית וחיצונית, קיימת גם בבתי השיר. הפזמון החוזר (רפרן) בפיוט, שבדרך כלל מושר על ידי הקהל, הוא המילים המבקשות שהאל ישמע ויסלח. הקהל העונה לעומת החזן אחרי כל בית בקריאה-זעקה-שירה: אָנָּא בְּקָרְאֵנוּ לְקוֹל שַׁוְעֵנוּ - ה' שְׁמָעָה, ולסירוגין: אָנָּא בְּרַחֲמֶיךָ עֲוֹן בִּצְעֵנוּ - ה' סְלָחָה. אנא בקראנו, באתר ויקיטקסט הפיוט אנא בקראנו, באתר הפיוט והתפילה (ניתן להאזין ללחנים שונים של הפיוט באתר) אָנָּא בְּקָרְאֵנו, באתר חיבה ספר הושע, פרק י"ד, פסוק ג': "קְחוּ עִמָּכֶם דְּבָרִים וְשׁוּבוּ אֶל ה' אִמְרוּ אֵלָיו כָּל תִּשָּׂא עָוֹן וְקַח טוֹב וּנְשַׁלְּמָה פָרִים שְׂפָתֵינוּ," ספר תהלים, פרק נ"א, פסוק ז': "הֵן בְּעָווֹן חוֹלָלְתִּי וּבְחֵטְא יֶחֱמַתְנִי אִמִּי." ספר מלכים א', פרק ח', פסוק ל"ד: "וְאַתָּה תִּשְׁמַע הַשָּׁמַיִם וְסָלַחְתָּ לְחַטַּאת עַמְּךָ יִשְׂרָאֵל וַהֲשֵׁבֹתָם אֶל הָאֲדָמָה אֲשֶׁר נָתַתָּ לַאֲבוֹתָם" ספר ישעיהו, פרק י"ד, פסוק ל': "וְרָעוּ בְּכוֹרֵי דַלִּים וְאֶבְיוֹנִים לָבֶטַח יִרְבָּצוּ וְהֵמַתִּי בָרָעָב שָׁרְשֵׁךְ וּשְׁאֵרִיתֵךְ יַהֲרֹג." ספר ישעיהו, פרק א', פסוק י"ט: "אִם יִהְיוּ חֲטָאֵיכֶם כַּשָּׁנִים כַּשֶּׁלֶג יַלְבִּינוּ אִם יַאְדִּימוּ כַתּוֹלָע כַּצֶּמֶר יִהְיוּ." ספר ירמיהו, פרק י"ז, פסוק ט': "עָקֹב הַלֵּב מִכֹּל וְאָנֻשׁ הוּא מִי יֵדָעֶנּוּ"
אטלן (פירושונים)

האם התכוונתם ל... אטלן – תיאטרון רומאי עתיק הנרי אטלן – ביופיזיקאי ופילוסוף צרפתי ליליאן אטלן – מחזאית, משוררת וסופרת יהודייה צרפתייה
עונת 1978/1979 בגביע אירופה למחזיקות גביע בכדורסל

עונת 1978/1979 בגביע אירופה למחזיקות גביע בכדורסל הייתה העונה ה-13 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-1 בנובמבר 1978 והתחרות הסתיימה ב-22 במרץ 1979. בתחרות השתתפו 22 קבוצות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 5 עולות לשלב הבתים. לקבוצות אלו התווספה גבטי קאנטו (מחזיקת הגביע), סינודיה בולוניה (מפסידה במשחק הגמר) ואסוול. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. התחרות הסתיימה בניצחון של גבטי קאנטו מאיטליה, בפעם השלישית בתולדות המועדון ובפעם השלישית ברציפות. בית א' בית ב' הפועל תל אביב הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא הפסידה לדן בוס מהולנד 83-67 ו-86-81 פירוט התוצאות באתר לינואספורט פירוט התוצאות באתר טודור
עונת 1979/1980 בגביע אירופה למחזיקות גביע בכדורסל

עונת 1979/1980 בגביע אירופה למחזיקות גביע בכדורסל הייתה העונה ה-14 של תחרות אירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-30 באוקטובר 1979 והתחרות הסתיימה ב-19 במרץ 1980. בתחרות השתתפו 22 קבוצות. בתחילת התחרות התקיימו שני סיבובים של שלב הקדם בשיטת משחק בית/משחק חוץ בהם נקבעו 5 עולות לשלב הבתים. לקבוצות אלו התווספה גבטי קאנטו (מחזיקת הגביע), פרק ליידן (הולנד) וברצלונה. המשחקים בבתים נערכו בשיטת משחק בית/משחק חוץ. בהמשך התקיימו משחקי חצי הגמר בשיטת משחק בית/משחק חוץ והגמר במגרש שנקבע בתחילת התחרות. התחרות הסתיימה בניצחון של פלקנסטרו אמרסון וארזה מאיטליה, בפעם השנייה בתולדות המועדון. גבטי קאנטו מאיטליה השתתפה בגמר בפעם הרביעית ברציפות, אך השנה הפסידה. בית א' בית ב' הפועל רמת גן הייתה הנציגה הישראלית בתחרות. היא התחילה את השלב המוקדם מהסיבוב הראשון בו היא ניצחה את "אמיקל" מלוקסמבורג 91-105 ו-83-99. בשלב השני היא נפגשה עם זאדאר והפסידה 80-75, 90-96. פירוט התוצאות באתר לינואספורט פירוט התוצאות באתר טודור
סכר סרדר סרובר

סכר סרדר סרובר (בהינדית: सरदार सरोवर परियोजना) הוא סכר כבידה על נהר נרמדה, בסמוך לנווגאם, גוג'ראט שבהודו. הסכר נהגה על ידי סרדר ולאבהבאי פאטל, בנייתו ארכה 56 שנים והוא נחנך על ידי ראש הממשלה נרנדרה מודי ב-17 בספטמבר 2017. ארבע מדינות בהודו, גוג'ראט, ראג'סטאן, מהאראשטרה, ומאדהיה פרדש נהנות מהסכר בעיקר לטובת חקלאות ואספקת חשמל. הסכר מהווה חלק מפרויקט עמק נרמדה, פרויקט הנדסת מים ומשאבי סביבה גדול המשלב בניית מספר סכרים על הנרמדה  לצורך השקיה ופתרונות כח הידרואלקטריים. מדיה וקבצים בנושא סכר סרדר סרובר בוויקישיתוף אתר האינטרנט הרשמי של סכר סרדר סרובר
פאבלו סראביה

פאבלו סראביה גרסיה (נולד ב-11 במאי 1992) הוא כדורגלן ספרדי המשחק בעמדת הקשר ההתקפי בוולברהמפטון וונדררס ובנבחרת ספרד. סראביה מתופקד לעיתים גם כשחקן כנף שמאלי. סראביה נולד במדריד, ושיחק כדורגל באקדמיית הכדורגל "אסקולה דה פוטבול מדריד אוסטה דה בואדייה דל מונטו" עד שנת 2004. בשנה זו, ריאל מדריד החתימה אותו באקדמיית הנוער שלה, כשהיה בגיל 12 בלבד. לאחר ששיחק בגילאים השונים באקדמיית הנוער של ריאל מדריד, הוא ערך את הופעת הבכורה שלו במדי ריאל מדריד ב' במסגרת ליגת המשנה הספרדית, במשחק מול אלקורקון ב-3 בינואר 2010. שבועיים לאחר מכן, הוא כבש את שערו הראשון בקריירת הבוגרים, בניצחון הביתי 2–5 מול ראסינג סנטנדר ב'. בדצמבר 2010, סראביה זומן לראשונה לסגל הקבוצה הבכירה של ריאל, לקראת משחק ביתי במסגרת ליגת האלופות מול המועדון הצרפתי אוקזר. הוא קיבל את חולצת המועדון עם המספר 33, ושותף במשחק שלב הבתים לאחר שהחליף את כריסטיאנו רונאלדו בדקה ה-72. בעונתו השנייה בקבוצת ריאל מדריד ב', מאמנו אלברטו טוריל שינה באופן משמעותי את תפקודו של סראביה בקבוצה, לאחר שהמיר את תפקידו מעמדת הכנף השמאלית לעמדת הקשר ההתקפי. אחרי שינוי העמדה, סראביה סיים את העונה עם 12 שערי ליגה, דבר שהציבו כשלישי בטיבו בכיבוש השערים בקבוצתו - אחרי חוסלו ואלברו מוראטה שכבשו 14 שערים כל אחד. קבוצתו סיימה את העונה לאחר שהודחה בשלבי פלייאוף העלייה לליגת העל הספרדית. ב-3 ביולי 2011, סראביה חתם על חוזה לחמש שנים במועדון השכן חטאפה, ששילמה עבורו סכום בסך 3 מיליון אירו. הוא כבש את שערו הראשון במסגרת ליגת העל הספרדית, ב-15 בספטמבר 2012, בהפסד הבית של חטאפה 1–4 לברצלונה. ב-9 ביוני 2016, אחרי שקבוצתו ירדה ליגה, סראביה חתם בקבוצת סביליה על חוזה לארבע שנים. עונתו הראשונה בסביליה, הסתיימה עם מספרי שיא בקריירה של סראביה, לאחר שכבש 8 שערי ליגה ב-34 משחקים. ב-2 ביולי 2019 עבר תמורת כ-18 מיליון אירו לפריז סן-ז'רמן, וחתם בשורותיה לחמש שנים. ב-1 בספטמבר 2021 עבר בהשאלה לעונה אחת לספורטינג ליסבון. הוא ערך את הופעת הבכורה שלו בליגת הפורטוגלית עשרה ימים לאחר מכן בתיקו 1-1 מול פורטו. הוא כבש את שערו הראשון ב-28 בנובמבר, בניצחון 2-0 על טונדלה. בסך הכל כבש 15 פעמים ב-29 הופעות ליגה. ב-17 בינואר 2023 חתם לשנתיים וחצי בוולברהמפטון וונדררס. ב-2008, סראביה שיחק לראשונה עבור מולדתו, כשייצג את נבחרת ספרד עד גיל 16. הוא שותף בסגל הנבחרת עד גיל 17 במסגרת גביע העולם לנבחרות עד גיל 17 ב-2009, שנערך בניגריה, כאשר שיחק בכל שבעת משחקי נבחרתו שסיימה במקום השלישי בטורניר. ב-2011, סראביה הופיע כקפטן הנבחרת הספרדית עד גיל 19, במסגרת זכייתה באליפות אירופה עד גיל 19. נכלל בסגל נבחרת ספרד לטורניר מונדיאל 2022. פריס סן ז׳רמן אליפות צרפת: 2019/20 הגביע הצרפתי: 2019/2020, 2020/2021 הסופר קאפ הצרפתי: 2019, 2020, 2022 גביע הליגה הצרפתית: 2019/2020 ספורטינג ליסבון גביע הליגה הפורטוגלית: 2021/2022 אישיים מלך הבישולים בליגה הספרדית: 2018/19 מדיה וקבצים בנושא פאבלו סראביה בוויקישיתוף פאבלו סראביה, ברשת החברתית אקס (טוויטר) פאבלו סראביה, ברשת החברתית אינסטגרם פאבלו סראביה, באתר Transfermarkt פאבלו סראביה, באתר Fussballdaten.de (בגרמנית) פאבלו סראביה, באתר Soccerway פאבלו סראביה, באתר BDFutbol פאבלו סראביה, באתר WorldFootball.net פאבלו סראביה, באתר National Football Teams פאבלו סראביה, באתר FootballDatabase.eu פאבלו סראביה, באתר ESPN פ.ס.ז' הודיעה: פבלו סראביה חתם לחמש שנים, באתר ynet, 2 ביולי 2019 OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית)
רפאל הולצהאוזר

רפאל הולצהאוזר (נולד ב-16 בפברואר 1993 בווינר נוישטאדט) הוא כדורגלן אוסטרי, המשחק כקשר בקבוצת בירשכוט מליגת המשנה הבלגית. בגיל 16, עזב הולצהאוזר את אקדמיית הנוער של קבוצת ראפיד וינה, ועבר לאקדמיה של שטוטגרט בגרמניה. בעונת 2010–2011, עלה לסגל קבוצת המילואים של שטוטגרט אשר שיחקה בליגה השלישית. ב-21 בינואר 2012, הוא ערך את הופעת הבכורה שלו עבור הקבוצה הבכירה במסגרת הבונדסליגה, במשחק מול שאלקה 04. בעונה שלאחר מכן, קודם לסגל הקבוצה הבכירה ושותף ב-21 משחקי ליגה. ב-1 ביולי 2013, הולצהאוזר הושאל לקבוצה היריבה אאוגסבורג, למהלך העונה. בסיום עונת ההשאלה לאוגסבורג, בה בעיקר שותף כשחקן ספסל, הולצהאוזר הוחזר לקבוצת המילואים של שטוטגרט, לפני שחתם ב-22 בינואר 2015, באוסטריה וינה. הולצהאוזר שיחק עבור נבחרות אוסטריה הצעירות, כאשר עבור הנבחרת עד גיל 21 שיחק ב-28 משחקים בהם כבש 11 שערים. מדיה וקבצים בנושא רפאל הולצהאוזר בוויקישיתוף רפאל הולצהאוזר, באתר Transfermarkt רפאל הולצהאוזר, באתר Fussballdaten.de (בגרמנית) רפאל הולצהאוזר, באתר Soccerway רפאל הולצהאוזר, באתר WorldFootball.net רפאל הולצהאוזר, באתר National Football Teams רפאל הולצהאוזר, באתר FootballDatabase.eu